Subject: Ed: Nõuded varjendile ja varjumisplaanile, varjumisplaani kohandamise põhimõtted ning varjumisplaani koostamise kord
From: "Kersti Raenok" <[email-masked]>
To: "Info - SOM" <[email-masked]>
Date: Mon, 2 Mar 2026 17:07:07 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Terviseamet tutvus Vabariigi Valitsuse määruse „Nõuded varjendile ja
varjumisplaanile, varjumisplaani kohandamise põhimõtted ning
varjumisplaani koostamise kord“ eelnõuga. Määruse eelnõu osas, millega
kehtestatakse nõuded uutele hoonetele, ametil puuduvad.

Amet pöörab tähelepanu, et käesoleva aasta esimesest juulist kehtima
hakkava hädaolukorra seaduse  muudatuste kohaselt ei kohaldata HOS § 162
lõikes 4 sätestatud varjendi rajamise nõuet  hoonele, mis on püstitatud
või mille ehitusloa taotlus või ehitusteatis püstitamiseks on esitatud
enne 2028. aasta 1. juulit.

Varjendi rajamise kohustusega hoone (mis on püstitatud või mille ehitusloa
taotlus või ehitusteatis püstitamiseks on esitatud enne 2026. aasta 1.
juulit) omanik on kohustatud koostama varjumisplaani hiljemalt 2027. aasta
1. juuliks, milles tuleb hinnata varjumiskoha kohandamise võimalust ja kui
see võimalus on olemas, siis kohandada hoonesse varjumiskoht, samas võib
varjumisplaani koostamisel ka selguda, et sellesse hoonesse ei ole
võimalik varjumiseks sobivat ruumi kohandada. Ehkki ka HOSi seletuskirjas
öeldakse, et ka info, et hoones puudub nõuetele vastav varjumiskoht, on
väärtuslik, siis sooviks amet siiski rõhutada, et hoonete puhul, kus
osutatakse teenust suuremat kaitset vajavatele isikutele, nt isikutele,
kellele osutatakse statsionaarset tervishoiuteenust või sotsiaalteenust
hoolekandeasutustes, aga ka koolide ja lasteaedade puhul tuleks siiski
pöörata tähelepanu asjaolule, et antud hoonetega seoses ei pruugi piisata
lihtsalt hoone omanike suunamisest varjumisega seonduvat läbi mõtlema,
vaid antud isikute puhul peaks olema siiski konkreetne plaan inimeste
varjumiseks või evakueerimiseks.

Lugupidamisega

Kersti Raenok

jurist

õigusosakond

[email-masked]

Terviseamet

+372 794 3500

 <mailto:[email-masked]> [email-masked]
 <http://www.terviseamet.ee/> www.terviseamet.ee

Paldiski mnt 81, 10614 Tallinn

Käesolev kiri on mõeldud ainult kirja adressaatidele. Kui olete saanud
kirja ekslikult, palun teavitage koheselt selle saatjat ning kustutage
saadud kiri koos kõikide lisadega. NB! Juurdepääsupiirangu märkega
dokumentide avaldamine kõrvalistele isikutele on keelatud.